16.1.2023
FI
Euroopan unionin virallinen lehti
L 14/389
A.1.5.1.1.
Valmistajan niin halutessa ja tyyppihyväksyntäviranomaisen suostumuksella ajoneuvon nopeuden rajoituksen demonstrointitestit voidaan vaihtoehtoisesti tehdä kokonaisella ajoneuvolla kohdan A.1.5.4 vaatimusten mukaisesti joko kiinnittämällä ajoneuvo sopivaan testipenkkiin tai ajamalla sitä testiradalla valvotuissa olosuhteissa.
A.1.5.2.
Hakiessaan moottorille tai moottoriperheelle hyväksyntää erillisenä teknisenä yksikkönä valmistajan on toimitettava hyväksyntäviranomaiselle näyttöä siitä, että asennukseen liittyvät asiakirjat täyttävät tämän liitteen kohdan 2.2.4 vaatimukset, jotka koskevat toimenpiteitä, joilla varmistetaan, että ajoneuvo vastaa sille tarkoitetussa käytössä ollessaan tämän liitteen vaatimuksia kuljettajan toimenpiteitä vaativan toisen vaiheen järjestelmän osalta.
A.1.5.3.
Jos tyyppihyväksyntäviranomainen ei ole tyytyväinen valmistajan esittämään näyttöön kuljettajan toimenpiteitä vaativan toisen vaiheen järjestelmän asianmukaisesta toiminnasta, tyyppihyväksyntävira­ nomainen voi vaatia demonstrointia yhdellä edustavalla ajoneuvolla järjestelmän oikean toiminnan varmentamiseksi.
Ajoneuvolla tehtävä demonstrointi on suoritettava kohdan A.1.5.4 vaatimusten mukaisesti.
A.1.5.4.
Lisädemonstroinnit kuljettajan varmentamiseksi ajoneuvossa
A.1.5.4.1.
Tämä demonstrointi on suoritettava tyyppihyväksyntäviranomaisen vaatimuksesta silloin, kun viranomainen ei ole tyytyväinen valmistajan esittämään näyttöön kuljettajan toimenpiteitä vaativan toisen vaiheen järjestelmän oikeasta toiminnasta.
Demonstrointi on suoritettava viipymättä yhteisymmärryksessä tyyppihyväksyntäviranomaisen kanssa.
A.1.5.4.2.
Valmistajan on valittava yksi tämän liitteen kohdissa 6–9 tarkoitetuista vioista, ja tämä vika on sitten aiheutettava tai simuloitava moottorijärjestelmässä valmistajan ja tyyppihyväksyntäviranomaisen sopimuksen mukaan.
A.1.5.4.3.
Valmistajan on saatettava kuljettajan toimenpiteitä vaativa järjestelmä tilaan, jossa ensimmäisen vaiheen järjestelmä on aktivoitunut, mutta toisen vaiheen järjestelmä ei.
A.1.5.4.4.
Ajoneuvoa on käytettävä, kunnes valittuun vikaan liittyvä laskuri on saavuttanut lisäyksessä 2 olevassa taulukossa 2 esitetyn asianmukaisen käyntituntimäärän tai tapauksen mukaan kunnes reagenssisäiliö on joko tyhjä tai saavuttanut tason, joka on alle 2,5 prosenttia säiliön nimellisvetoisuudesta ja jonka valmistaja on valinnut rajaksi, jonka kohdalla kuljettajan toimenpiteitä vaativa toisen vaiheen järjestelmä aktivoituu.
A.1.5.4.5.
Jos valmistaja on valinnut tämän liitteen kohdassa 5.4.1 tarkoitetun vaihtoehdon ”käytön esto uudelleen­ käynnistyksen jälkeen”, ajoneuvoa on käytettävä meneillään olevan käyttöjakson loppuun, ja käytön aikana on osoitettava, että ajoneuvo voi saavuttaa nopeuden, joka on suurempi kuin 20 km/h.
Uudelleenkäyn­ nistyksen jälkeen järjestelmän on rajoitettava ajoneuvon nopeus enintään 20 kilometriin tunnissa.
A.1.5.4.6.
Jos valmistaja on valinnut tämän liitteen kohdassa 5.4.2 tarkoitetun vaihtoehdon ”käytön esto polttoaineen lisäyksen jälkeen”, ajoneuvoa on ajettava valmistajan valitsema lyhyt matka, kun ajoneuvo on ensin saatettu tilaan, jossa polttoainesäiliössä on riittävästi tilaa tämän liitteen kohdassa 5.4.2 tarkoitetun polttoainemäärän lisäämistä varten.
Ennen polttoaineen lisäämistä tapahtuvan käytön aikana on osoitettava, että ajoneuvo voi saavuttaa nopeuden, joka on suurempi kuin 20 km/h.
Kun ajoneuvoon on lisätty tämän liitteen tämän liitteen kohdassa 5.4.2 tarkoitettu määrä polttoainetta, järjestelmän on rajoitettava ajoneuvon nopeus enintään 20 kilometriin tunnissa.
A.1.5.4.7.
Jos valmistaja on valinnut tämän liitteen kohdassa 5.4.3 tarkoitetun vaihtoehdon ”käytön esto pysäköinnin jälkeen”, ajoneuvo on pysäytettävä sen jälkeen, kun sillä on ajettu valmistajan valitsema lyhyt matka, joka on riittävä sen osittamiseksi, että ajoneuvo voi saavuttaa nopeuden, joka on suurempi kuin 20 km/h.
Sen jälkeen, kun ajoneuvo on ollut pysäköitynä yli tunnin ajan, järjestelmän on rajoitettava ajoneuvon nopeus enintään 20 kilometriin tunnissa.
toimenpiteitä
vaativan
toisen
vaiheen
järjestelmän
vaikutusten